โดนแมงป่องต่อยตอนกลางคืน โดนที่นิิ้วกลาง(มือ)เลือดออกด้วยค่ะ โดนตอนแรกปวดมากๆค่ะ ปวดๆจี๊ดๆไปยันรักแร้ ไม่รู้ว่าต้องทำยังไงเลยเอายาหม่องทา แล้วกินยาแก้ปวด ตื่นเช้ามานิ้วที่โดนต่อยมันมีอาการชาทั่วนิ้วเลยค่ะชาเหมือนอาการเหน็บกิน แบบนี้มันจะเป็นอะไรมากไหมคะ อาการชานี่จะหายไปไหม หรือต้องไปพบแพทย์คะ
สวัสดีค่ะ การโดนแมงป่องต่อย จะเกิดอาการตามระดับความรุนแรงของพิษ ดังนี้1. ผิวหนังบวมพองหรือเป็นตุ่มแดงบริเวณที่ถูกต่อย พร้อมกับอาการคัน ปวด แสบร้อน ชา2. เกิดอาการปวดแสบไปทั่วบริเวณข้างเคียงบริเวณจุดที่ต่อย มีชีพจรเต้นเร็ว และความดันโลหิตสูงขึ้น3. มีอาการผิดปกติของกล้ามเนื้อและระบบประสาท เช่น เกิดกล้ามเนื้อกระตุก อาการชาทั่วตัว เป็นต้น4. ระบบการทำงานของร่างกายมีความผิดปกติ มีไข้สูง ชัก และอาจเสียชีวิตตามมาหากรักษาไม่ทันเมื่อถูกแมงป่องต่อย ให้ล้าง และฟอกบริเวณแผลด้วยสบู่ ล้างด้วยน้ำสะอาด ใช้ผ้าสะอาดปิดแผลไว้ ถ้าปวดให้กินยาแก้ปวด เช่น พาราเซตามอล และประคบบริเวณแผลด้วยความเย็น นอกจากนี้ หากในช่วง 10 ปีที่ผ่านมายังไม่เคยฉีดวัคซีนบาดทะยักกระตุ้น ก็ควรฉีดกระตุ้นด้วยค่ะสำหรับอาการชา หากไม่ได้เป็นทั่วทั้งแขน แต่เป็นเฉพาะที่นิ้ว ก็ยังไม่ถือว่าอันตรายอะไร ให้สังเกตอาการไปก่อน โดยอาการมักจะหายไปได้เองภายใน 1-2 วัน แต่หากอาการไม่ดีขึ้น อาการชาลามไปทั้งแขน หรือเกิดกล้ามเนื้อกระตุกหรือแผลที่โดนต่อยเกิดการบวมแดง ก็ควรรีบไปพบแพทย์โดยเร็วค่ะ